UN SERIAL DOCUMENTAR NETFLIX
Nu!
Fiul meu era totul pentru mine
și într-o zi o să-l găsesc.
Totul fusese aruncat și toată locuința era goală.
Pur și simplu dispăruseră. Nu mai era nimic.
Doamne!
A luat copiii.
Speram în fiecare zi că se va întoarce, dar nu s-a întâmplat nimic.
A dispărut fără urmă.
Mi-a dat lumea peste cap
și tot ce credeam că e adevărat nu era adevărat.
Nu există o strategie pentru răpire.
Marty, te-ai trezit!
Nu poți coborî.
Poți face ce vrei!
Când visez cu copiii mei,
uneori au probleme și trebuie să ajung la ei.
Uneori stăm și facem lucrurile
pe care ne place să le facem împreună.
În acel moment...
sunt în viață
și sunt cu mine.
Îmi place să-mi visez copiii, pentru că sunt prezenți.
TOTUL DESPRE MINE!
L-am cunoscut pe Ahmed Kandil când aveam 28 de ani, iar el avea 30.
Voiam să merg la facultatea de medicină,
iar el urma un masterat, ca să petreacă mai mult timp în finanțe.
Când am început să ieșim, făceam sport,
fie că e vorba de fotbal, volei sau squash.
Dansam mult.
MAMA AMINEI ȘI A LUI BELEL
Vinerea dansam swing din Est sau din Vest.
Făceam tot felul de dansuri grozave și era foarte distractiv.
Ahmed a crescut la Cairo. E musulman.
Eu am crescut la Berlin.
Și eram creștină,
dar ne-a adus împreună faptul
că amândoi proveneam din clasa de mijloc,
deci aveam aproximativ aceleași valori,
chiar dacă veneam din medii religioase diferite.
L-am cunoscut pe Ahmed cu câțiva ani înainte de căsătorie.
Apoi, după nouă luni,
s-a născut fiica mea, Amina, pe 1 septembrie 2003.
NĂSCUTĂ PE 1 SEPTEMBRIE 2003
La trei săptămâni după ce am început facultatea.
Apoi, între al doilea și al treilea an,
s-a născut fiul meu, Belel, pe 4 ianuarie 2006.
Amina e foarte caldă.
E un pic mai timidă decât fratele ei,
dar are un miez de forță interioară care uneori iese la iveală.
Belel e mai exteriorizat și mai pus pe distracții în multe privințe.
Și îi antrena pe toți.
Am cunoscut-o pe Rebecca în prima zi de rezidențiat la Boston,
apoi am plecat amândouă în Virginia, pentru o slujbă.
PRIETENA REBECCĂI
La început, când Rebecca și Ahmed s-au mutat în Virginia...
Luam cina împreună miercurea.
Hei!
Copiii dormeau unii la alții,
erau seri de jocuri,
iar Ahmed era mereu foarte primitor.
Avea mare grijă de copii.
Era un tată bun.
Dar în acel moment nu lucra.
Avusese o slujbă la Boston
și, din cauza crizei financiare, și-o pierduse.
După 2008, finanțele nu erau un domeniu bun.
ACȚIUNILE SE PRĂBUȘESC DIN NOU
Din acel moment,
Ahmed nu s-a mai arătat niciodată interesat să-și găsească o slujbă.
Zâmbea mai puțin, era mai puțin pozitiv
și nu era deloc deschis la niciun dialog sau discuție.
Considera că mă concentrez doar pe copii
și pe rolul de mamă,
mai mult decât pe cel de femeie sau de profesionistă.
Deci nu mai era același om ca atunci când l-am cunoscut.
Ahmed ar fi rămas cu mine așa cum eram,
dar eu nu mai eram fericită.
Așa că m-am despărțit de Ahmed în iunie 2013.
După ce ne-am despărțit,
luam copiii două zile pe săptămână. În restul zilelor erau la Ahmed.
Apoi împărțeam weekendurile.
Dar Ahmed a încercat s-o împiedice pe Rebecca să-i vadă pe Amina și Belel,
căci Rebecca era părintele care lucra.
El se mișca și într-o direcție religioasă mult mai conservatoare,
iar Amina și Belel frecventau școala de la moschee sâmbăta.
Așa că a devenit extrem de clar
că Ahmed era pe o anumită traiectorie privind modul în care creștea copiii
și eu simțeam că sunt pe o cu totul altă traiectorie.
28 AUGUST 2014 - 14 LUNI DE LA DESPĂRȚIREA REBECCĂI DE AHMED
Era joia dinaintea Zilei Muncii.
Copiii urmau să meargă cu Ahmed la Toronto, să vadă o facultate
pentru vărul lor.
A zis că se întoarce pe 1 septembrie, în acea luni,
de ziua de naștere a Aminei.
Împlinea 11 ani.
Deci se aștepta să se întoarcă în țară până atunci.
Când a venit Ahmed să ia copiii,
stăteam pe canapea și ne uitam la ceva pe iPad.
Belel a alergat imediat la ușa din față
și a trebuit să-i arate tatălui său, apoi a fugit imediat la mașină.
I-am spus Aminei că e timpul să plece.
La ușă, m-a îmbrățișat și m-a sărutat de două ori.
I-am spus că-i doresc un weekend plăcut la Toronto cu verii ei
și că abia aștept să-i urez la mulți ani
nu peste mult timp.
I-am privit plecând.
A fost ultima oară când mi-am văzut copiii.
29 AUGUST 2014 - A DOUA ZI
Vineri, a doua zi după ce copiii fuseseră luați seara,
i-am trimis un mesaj lui Ahmed și i-am zis că vreau s-o sun pe Amina de ziua ei.
A confirmat că se va întoarce pe întâi.
Nu am avut niciun contact cu ei sâmbătă și duminică,
dar luni am încercat să-l sun de mai multe ori pe mobil...
PATRU ZILE DE LA PLECAREA COPIILOR
...și n-a răspuns.
Atunci, pe 1 septembrie, trebuia să se fi întors.
Eram furioasă că nu pot da de copiii mei.
Am sunat de mai multe ori de la spital și nu mi-a răspuns.
Era puțin deranjant, deși nu era ceva neobișnuit la el.
O mișcare pasiv-agresivă
de a nu mă lăsa să vorbesc cu fiica mea de ziua ei.
Așa că i-am trimis mesaj lui Ahmed să-l rog să-i spună Aminei la mulți ani.
2 SEPTEMBRIE 2014 PRIMA ZI DE ȘCOALĂ A AMINEI ȘI A LUI BELEL
În acea zi de marți, 2 septembrie,
Amina urma să înceapă școala generală, iar Belel continua...
ȘCOALĂ PUBLICĂ
...cu școala primară.
ȘCOALA MATTHEW WHALEY
Aveam sentimentul că, dacă erau la școală,
totul era bine.
Dar am sunat la ambele școli în acea dimineață.
Mi s-a spus că nu sunt acolo și că nu veniseră în ziua aceea.
În acel moment, m-am îngrijorat, m-am panicat, m-am înfuriat,
sufeream și eram îngrijorată pentru copii.
Problema era că eram la policlinică,
unde eram singura anestezistă și aveam pacienți.
Nu puteam să plec.
CENTRUL DE APLICARE A LEGII - POLIȚIA
În acea zi, am sunat la poliție și la spitalele din Toronto,
să văd dacă nu cumva au avut un accident.
GIZA - EGIPT
Apoi l-am sunat pe tatăl lui Ahmed în Egipt
și l-am întrebat unde e Ahmed și ce s-a întâmplat.
Nu știa despre ce vorbesc.
Și nu era îngrijorat, ceea ce m-a neliniștit.
Iar pentru mine, ăsta era un semn de avertizare că probabil știa ceva.
Așa că am sunat-o pe Daphney, s-o rog să verifice acasă la Ahmed.
Când am mers la el acasă, nu era nicio mașină,
nu era nimeni acasă
și geamurile erau blocate.
Așa că m-am dus în spatele casei.
Era o perdea trasă într-o parte,
m-am uitat printr-o ușă de sticlă
și am știut că s-a întâmplat ceva rău.
Am sunat-o pe Rebecca și i-am spus
că era goală casa.
Mi-a spus că totul a dispărut. Că nu mai rămăsese nimic.
Am simțit că mă prăbușesc
și că sunt în cădere liberă.
Nu se poate descrie altfel.
Totul îmi era smuls și viața îmi era dată peste cap.
Nu știam ce se întâmplă.
Dar, după câteva clipe, a trebuit să intubăm un pacient.
Îmi amintesc că m-am întors la muncă.
Eram în lacrimi. Nu mă puteam opri din plâns.
Chirurgul și echipa m-au întrebat dacă sunt bine și le-am zis că nu.
„Nu știu unde sunt copiii mei.”
Parcă aș fi fost zdrobită, panicată
și despicată în același timp.
5 SEPTEMBRIE 2014 - OPT ZILE DE LA PLECAREA AMINEI ȘI A LUI BELEL
În acea vineri,
Poliția din comitatul James City a explicat
că au găsit datele zborului
și era clar că Ahmed și copiii nu călătoriseră în Canada.
Au zburat de la JFK până la Kiev
și de la Kiev la Istanbul, în Turcia.
A fost foarte șocant
și asta m-a speriat în moduri pe care nu vi le pot descrie.
CLĂDIREA FBI J. EDGAR HOOVER
FBI s-a implicat în acest caz în septembrie 2014,
iar imediat după ce FBI a aflat...
AGENT SPECIAL, FBI
...că Amina și Belel fuseseră răpiți de tatăl lor,
a fost emis un mandat federal de arestare pentru Ahmed
de către Districtul de Est Virginia,
pentru două acuzații de răpire parentală internațională.
Una pentru Belel și una pentru Amina.
Unul dintre primii pași către prima parte a anchetei a fost
să analizăm atent datele lui financiare,
căutând orice ar fi putut să ducă la Ahmed și la copii.
Când m-am uitat prin evidențele bancare și ale cardului de credit, de la FBI,
am fost șocată.
Ahmed fusese într-o tabără de supraviețuire, în munți.
Fusese de mai multe ori la un club de tir, să învețe să tragă cu armele.
N-a fost niciodată un fan al armelor.
Antrenamentul de supraviețuire ar fi util oricui ar vrea să treacă granița,
să facă unele lucruri pe jos, să petreacă zile în aer liber.
A cumpărat și echipamente de camping,
ca saci de dormit și cizme pentru copii,
și le-a trimis în străinătate.
Sunt lucruri mărunte care arătau că Ahmed nu și-a luat copiii din capriciu.
Avea un plan bine stabilit înainte să plece din țară.
DISPĂRUȚI
Dar acum trebuia să-mi găsesc copiii.
DECEMBRIE 2014
TREI LUNI DE LA DISPARIȚIA AMINEI ȘI A LUI BELEL
Am verificat contul de e-mail al Aminei de mai multe ori
și tableta pe care o aveau copiii
a fost folosită pentru a verifica adresa de e-mail a Aminei în decembrie 2014.
Când m-am uitat la adresa IP din locul unde era tableta,
acesta era în provincia Hatay, aproape de orașul Reyhanli,
din sudul Turciei, la granița cu Siria.
Aproape de o zonă de război.
Asta m-a speriat.
M-a speriat rău de tot, fiindcă mă întrebam ce înseamnă.
Se alătură Ahmed unei grupări căreia n-ar trebui să i se alăture
și târăște copiii după el?
Poate era într-un loc periculos cu copiii mei chiar atunci
și nu știam unde sunt.
Nu-i mai puteam ține în siguranță.
Nu știam unde se duce.
Și, dacă Ahmed și-a schimbat numele, numele copiilor,
a creat identități noi...
Toate astea sunt posibilități. Poate de aceea nu pot fi găsiți.
M-am implicat activ în încercarea de a găsi o cale să ajung la copiii mei.
Am angajat trei detectivi particulari...
STIMATE DLE CONGRESMEN WITTMAN,
...și am contactat congresmeni și senatori.
SENATOR SUA
Am creat un site care mi-a permis să spun: „Îmi caut copiii.
Dacă știți ceva, vă rog să mă contactați.”
Dar nimic nu părea substanțial.
Până în septembrie 2015, la un an de când Ahmed răpise copiii.
SEPTEMBRIE 2015 AMINA ȘI BELEL, DISPĂRUȚI DE UN AN
Am primit un e-mail numit, simplu, „Copiii sunt teferi”
și era de la Ahmed.
„Voiam doar să-ți spun că sunt teferi și le merge bine.
Trăim la o fermă mică și le place.
Au tot felul de animale și asta îi ține ocupați.
Înțeleg că ești supărată pe mine, dar nu mi-ai dat de ales.
Am știut cu mult înainte să-mi ceri divorțul că asta urma
și nu voiam să aștept să-ți găsești o slujbă undeva
și să obții custodia lor.
Când vor fi mari și vor distinge binele de rău,
te vor contacta.
Și, la vârsta potrivită, pot decide unde vor să trăiască.”
Era un e-mail care mă înfuria.
Pe de o parte, era o ușurare să aflu că erau în viață copiii mei.
De asemenea, îmi era clar că erau influențați
să adopte abordarea cu privire la viață pe care Ahmed o considera adecvată
și că avea să-i influențeze
până la punctul în care probabil nu vor mai vrea să mă contacteze.
Despre e-mail s-a aflat că adresa de e-mail de recuperare
era una din adresele cunoscute ale lui Ahmed.
Clar era de la el
și provenea din aceeași zonă din Turcia
unde fusese verificată anterior adresa de e-mail a Aminei.
Aceeași zonă mică aflată aproape de Siria.
Am primit datele unui detectiv turc,
care s-a dus în sudul Turciei, aproape de granița cu Siria,
să caute copiii...
PROVINCIA HATAY - TURCIA
...să caute adresa IP a acestui e-mail.
A găsit un internet cafe căruia îi putea fi atribuită,
dar de fapt n-a găsit nicio informație
în plus față de au reușit să recupereze departamentul de stat, poliția și FBI.
Deci nu se mai aflase absolut nimic de ceva vreme.
A fost o perioadă foarte grea.
Apoi am aflat că Ahmed a solicitat un act de identitate egiptean în 2016.
Și și-a înregistrat actul la adresa părinților săi, în Giza.
Dacă e adevărat,
plus e-mailul lui Ahmed din 2015
cum că ar fi la o fermă cu animale
și înțelegerea Rebeccăi că și tatăl lui Ahmed deținea o fermă
aflată la jumătatea distanței dintre Cairo și Alexandria...
Probabil, e cel mai bun indiciu că ar putea fi în Egipt.
Așa că am angajat un detectiv
încercând să lucrez cu oamenii din Egipt și să văd dacă dau de urma copiilor
sau dacă au fost văzuți cu părinții lui Ahmed,
dar n-au aflat nimic.
Îmi doream mult să plec în Egipt, dar am fost prevenită să nu merg.
Nu sunt protejată în străinătate.
Oricine mă poate acuza de orice.
Din câte am auzit, era o idee foarte neînțeleaptă.
Faptul că noi credem că Ahmed e în străinătate
face lucrurile mult mai dificile, pentru că, mai ales în Egipt,
răpirea parentală nu e considerată infracțiune.
E părintele lor biologic. Sunt copiii lui, cum sunt și ai Rebeccăi.
Tatăl poate decide ce vrea să facă cu acei copii.
Eu, ca mamă, nu am nicio posibilitate să recuperez copiii
sau să forțez comunicarea cu ei.
Nu există nicio soluție
și e foarte nedrept.
Nu știu de ce n-au contactat-o pe Rebecca,
dar mă întreb dacă nu i-a înscenat el un accident
și le-a spus copiilor că a murit
sau le-a interzis accesul la internet,
pentru că e absolut imposibil
ca Amina și Belel să nu-și fi contactat mama.
Își adorau mama, iar mama lor îi adora.
„4 ianuarie 2017.
Belel, azi e ziua ta
și, deși sunt tristă că nu sunt cu tine,
sper că ești înconjurat de fericire, speranță, distracție și bunătate.”
Pierderea de a nu-i avea pe copiii mei e colosală.
Ar fi zdrobitor să simt acel impact emoțional
de fiecare dată când intru în casă.
Așa că le scriu zilnic într-un jurnal
și atunci îmi permit să simt.
Și să mă simt din nou aproape de ei.
Le scrie zilnic.
A luat-o foarte personal. Sunt copiii ei.
Nu merita să-i fie luați.
Și mi se rupe inima pentru Rebecca că a trecut atâta timp
și n-am reușit să-i oferim răspunsuri
pe care ea și copiii ei le merită.
Nu e vina lor
și merită să știe că mama lor ține la ei.
Mamă!
Mi-e tare dor de voi, Amina și Belel.
Și...
Sper să am ocazia să văd ce fel de oameni ați devenit,
ce oameni sunteți acum
și cât sunteți de drăguți și de curioși cu privire la această lume.
AMINA ȘI BELEL SUNT DOAR DOI DIN MIILE DE COPII
RĂPIȚI DE UN PĂRINTE ÎN SUA ÎN FIECARE AN.
ABDUL KHAN ÎȘI CAUTĂ FIUL, PE AZIZ, CARE A DISPĂRUT ÎN 2017.
Aziz s-a născut pe 13 noiembrie 2010.
Și acea zi mi-a schimbat viața.
Eram cu toții acolo în ziua în care s-a născut
și Aziz a fost cea mai mare binecuvântare pentru familia noastră.
A adus multă bucurie în casa noastră...
SORA LUI ABDUL
Ura!
...iar lui Abdul îi plăcea să petreacă timp cu el.
Hai! Prinde-l!
Doamne! Prinde-l!
Ia-o la stânga!
Mama lui Aziz, Rabia, s-a născut în Columbus, Georgia.
Familia ei e originară din India și Pakistan.
Ne-am cunoscut în Alabama când eram la școală.
TATĂL LUI AZIZ
Mama ne-a făcut cunoștință.
Rabia era studentă.
Are o personalitate puternică.
E o persoană care știe ce vrea
să cere ceea ce vrea.
Având și eu o personalitate puternică, am fost atrași unul de celălalt.
După câțiva ani, ne-am dat seama că vrem să ne căsătorim.
Când s-a născut Aziz, locuiam cu părinții mei în New Orleans.
Uau!
Dar lui Rabia îi era greu să se înțeleagă cu ei.
Era foarte clar că nu puteam locui în casă.
Așa că ne-am mutat.
Sunt pneumolog și lucrez la o unitate de terapie intensivă,
iar Rabia a lucrat inițial la același spital cu mine,
pentru scurt timp, după care și-a dat demisia.
Apoi a lucrat la o agenție oncologică locală.
A renunțat și la acea slujbă.
Mereu găsea un motiv să-și schimbe slujba.
Nu-i plăcea de cineva. Nu-i plăcea de șeful ei.
Avea o personalitate foarte rezervată
și nu simțeai niciodată că o cunoști cu adevărat.
Pe măsură ce Aziz a crescut, am început să avem multe probleme.
Erau certuri erau aproape zilnic.
Ne certam în fața lui Aziz.
În aprilie 2014, am decis să ne despărțim.
A cerut să se întoarcă la Atlanta,
căci acolo avea sprijinul familiei.
Inițial am fost de acord cu ea,
fiindcă am zis că are nevoie de ajutor cu Aziz
și poate fi o idee bună.
Și făcea să pară
că încercăm să ne salvăm căsnicia.
Mi-a fost greu,
dar ne înțeleseserăm să-l iau tot al doilea weekend.
Așa că mi-am zis că e ceva temporar.
După câteva luni, pe nepusă masă,
Abdul a primit actele de divorț.
A fost un șoc.
Totul s-a schimbat.
Rabia punea obstacole și blocaje,
încercând să mă împiedice să-l văd pe Aziz.
Organiza meciuri de fotbal în weekendurile mele
și găsea scuze cum că ar fi bolnav.
Încerca să-l împiedice să mă vadă.
Se pare că, în acea perioadă, se întâlnea cu avocați.
Se informa despre custodie.
Încerca să afle ce trebuie să facă
pentru a-l ține pe Aziz în Atlanta.
Până la urmă, Rabia n-a mai vrut ca Aziz
să aibă nicio legătură cu viața lui din New Orleans.
După ce a depus actele de divorț,
Rabia l-a împiedicat pe Abdul să-l vadă pe Aziz,
iar el a trebuit să meargă la tribunal
și să-i trimită niște documente...
Rabia.
...prin care să fie informată că el are dreptul să-și vadă copilul.
Divorțul a fost finalizat în 2015.
FAMILIA KHAN
Dar Rabia tot îl ținea pe Aziz departe de tatăl lui.
Asta m-a făcut să mă lupt pentru o evaluare în vederea custodiei.
Voiam să am dreptul să petrec cu fiul meu cât timp aveam voie.
Și, după un an, evaluatorii pentru custodie au recomandat
să primesc eu custodia principală asupra lui Aziz, fiindcă simțeau că Rabia
nu-mi permitea să petrec timp cu Aziz și să-i fiu un tată bun.
Când a aflat Rabia
că Abdul avea să obțină custodia principală a lui Aziz,
s-a dus la tribunale
și a făcut acuzații oribile de abuz împotriva lui Abdul.
A mers la tribunalul penal
și ne-a acuzat de abuz pe mine și familia mea,
pentru a amâna evaluarea instanței.
AVOCAȚI
Totul s-a transformat într-un vârtej în care au fost implicați mulți avocați
și ancheta a durat un an și jumătate.
Dar mi-a fost foarte greu, fiindcă nu aveam voie să-l văd pe Aziz.
A fost foarte greu.
Și, pe măsură ce se derulau procesele,
am aflat că Rabia avea o relație cu altcineva.
Elliot Bourgeois era un prieten al ei din facultate.
Spre finalul căsniciei noastre, când aveam probleme,
au vorbit la telefon de câteva ori.
La un moment dat, când căsnicia era pe sfârșite,
au reluat legătura.
Elliot a început să vină la tribunal cu Rabia.
Așa am aflat că Elliot și Rabia erau căsătoriți.
El nu era avocat, dar ea concediase trei sau patru avocați.
Ea și Elliot au devenit propriii lor avocați
și se reprezentau singuri când veneau la tribunal.
Cu timpul, fiecare judecător în fața căruia apăreau
începea să le vadă minciunile și manipulările.
În cele din urmă, după 18 luni de cercetări minuțioase,
procurorul din Atlanta și-a dat seama că toate acuzațiile sunt false
și urma să obțin custodia deplină a lui Aziz.
Trebuia să ne vedem pe 28 noiembrie 2017 la un tribunal din Atlanta
și atunci urmau să fie ridicate toate restricțiile.
Chiar avea să se întâmple. Eram bucuros.
28 NOIEMBRIE 2017 AUDIERE PENTRU CUSTODIE
Am ajuns la tribunalul din Atlanta. Așteptam cazul nostru.
Judecătorul a venit, dar Rabia nu era acolo.
A fost un moment de panică în familia noastră,
dar ne-am zis că așa e Rabia.
„O să mai arunce cu ceva în noi, să încerce să tragă de timp.”
Am așteptat câteva ore gândindu-ne sau sperând că e o întârziere.
Dar Rabia n-a apărut.
Am plecat de la tribunal
și nu-l aveam pe fiul meu.
Eram foarte îngrijorat. Am sunat la școală.
Mi s-a spus că nu l-au văzut de o săptămână.
N-a fost la școală dinainte de Ziua Recunoștinței.
Ultima oară l-au văzut în vinerea de dinainte.
Am dat telefoane familiei ei și nu mi-a răspuns nimeni.
Apoi ne-am dat seama că l-a răpit.
Asta se întâmpla.
L-a răpit și a fugit.
Devastator!
Oribil!
Era derutant.
Nu părea real.
Iar Abdul era îngrozit.
Parcă i-ar fi smuls cineva inima din piept.
Mereu spune că nopțile sunt cele mai grele,
în liniște.
Atunci...
are timp să stea cu gândurile lui,
să reflecte la viața lui cu Aziz.
Îmi amintesc ultima oară când l-am văzut pe Aziz.
Era în martie 2016.
Era un weekend normal.
S-a simțit foarte bine. Am făcut multe poze.
Dar i-am spus: „Aziz, e timpul să pleci.”
Și l-am pus în mașina ei,
iar el mereu obișnuia...
să ridice mâinile și să spună:
„Baba, câte zile mai sunt până o să te revăd?”
Încă cinci zile.
Au plecat cu mașina și m-am gândit
că ne vedem peste cinci zile, în weekendul meu.
„E vacanța de primăvară.”
Asta a fost acum mai bine de patru ani.
Am crezut că Rabia e nebună.
Am crezut că e răzbunătoare,
dar n-am crezut nicio clipă că Rabia e în stare de așa ceva.
PERSOANĂ DISPĂRUTĂ
Am angajat mai mulți detectivi particulari în Atlanta, New Orleans
și alte locuri din țară...
ALERTĂ DISPARIȚIE
...să găsim informații despre Aziz.
Primul lucru pe care l-au spus toți a fost
că trebuie să implic poliția națională
să investigheze răpirea lui Aziz,
dar trebuie să existe un mandat de arestare pentru Rabia.
Inițial, a existat o neînțelegere între secțiile de poliție
dacă jurisdicția e în Atlanta sau în New Orleans.
În cele din urmă, după doi ani,
tribunalul a emis un mandat de arestare pentru răpire
împotriva Rabiei, pentru răpirea lui Aziz.
Odată ce a existat un mandat pentru răpire pe numele Rabiei...
CLĂDIREA FEDERALĂ HALE BOGGS
...s-a implicat și Poliția Judiciară.
Poliția Judiciară s-a implicat la începutul anului 2020,
iar implicarea acesteia...
ȘERIF ADJUNCT
...a venit la vreo trei ani de la dispariție.
Practic, suntem deja cu mult în urmă.
Am interogat mai multă lume din câteva state.
Șerifii adjuncți din Comitatul de Nord Georgia
s-au dus la Duluth
și au vrut să-i interogheze pe mama și tatăl ei.
Au fost evazivi în timpul interogatoriului
și păreau să nu-și facă griji pentru unde ar putea fi fiica lor,
nepotul lor sau Elliot.
Au lăsat totul în seama avocatului.
După ce am vorbit cu Poliția Judiciară,
am aflat că Rabia și Elliot plănuiseră totul.
Era ceva rece și calculat.
Rabia și Elliot îl luaseră pe Aziz de la școală
cu zece zile înainte de 28 noiembrie.
Își vânduseră mașinile la CarMax, în Atlanta.
Elliot își dăduse demisia.
Amândoi și-au închis telefoanele, și-au închis conturile bancare
și conturile de pe rețelele sociale și au dispărut.
Dacă adoptă identități noi, își pot găsi noi locuri de muncă.
Pot accesa linii de credit, își pot crea un stil de viață nou.
Evident, s-a mai făcut asta.
Sau, dacă cineva i-ar finanța, ar putea trăi și din bani gheață.
Ar putea fi niște prieteni. Sau rude. Nu știu.
Asta e ziua în care s-a născut.
Doamne!
Am făcut tot ce ne-a trecut prin cap
ca să le dăm de urmă lui Aziz, Rabiei și lui Elliot.
Râsul lui...
Era contagios.
- Era totul. Contagios. - Da.
În afară de momentul în care și-au vândut mașinile în 2017,
n-am mai găsit nicio legătură credibilă cu ei.
De asta e atât de greu.
După patru ani, încă nu avem niciun semn de la ei.
Dar, dacă credeți că plecăm...
dacă credeți că Abdul, eu
sau familia mea vom înceta vreodată să-l căutăm pe Aziz,
vă înșelați amarnic,
pentru că nu ne vom odihni niciodată
până nu se va întoarce.
Când Aziz a dispărut,
timpul s-a oprit în loc.
Pentru mine, parcă ar fi plecat ieri.
Mă gândesc la el în fiecare zi
și fac zilnic ceva ca să încerc să-l găsesc.
Voi continua să lupt până îl voi vedea.
Într-o zi va intra pe ușă, iar eu voi fi de partea cealaltă.
E timpul să vină acasă.
RECUNOAȘTEȚI ACESTE CHIPURI?
DISPĂRUT: AZIZ KHAN DATĂ ÎN URMĂRIRE: RABIA KHALID
DISPĂRUȚI: AMINA KANDIL ȘI BELEL KANDIL
DAT ÎN URMĂRIRE: AHMED KANDIL
DISPĂRUȚI: CS VOSSELER - WILLIAM VOSSELER
DAT ÎN URMĂRIRE: CHARLES VOSSELER
DISPĂRUT: LUIS ALDRETE-MARTINEZ
DATĂ ÎN URMĂRIRE: REGINA MARTINEZ
DISPĂRUȚI: HUAIYU CHIN ȘI BINYU CHIN
DAT ÎN URMĂRIRE: FOONG CHIN
DISPĂRUTĂ: KAYLA UNBEHAUN
DATĂ ÎN URMĂRIRE: HEATHER UNBEHAUN
DISPĂRUT: REUBEN BLACKWELL, JR
DAT ÎN URMĂRIRE: REUBEN BLACKWELL, SR
DISPĂRUȚI: TAMMY FLORES ȘI DIEGO FLORES
DAT ÎN URMĂRIRE: FRANCISCO FLORES
DISPĂRUȚI: CHRISTOPHER ȘI LISA ZAHARIAS
DATĂ ÎN URMĂRIRE: SUSAN ZAHARIAS
DACĂ AVEȚI INFORMAȚII DESPRE ACEȘTI COPII DISPĂRUȚI
SAU PRESUPUȘII LOR RĂPITORI, SUNAȚI LA 1-800-THE-LOST,
SCRIEȚI LA HOTLINE@NCMEC.ORG SAU ACCESAȚI
UNSOLVED.COM.
Subtitrarea: Daniela Vereș